Sveitir stjórnarhersins í Mjanmar eru sagðar hafa myrt rúmlega þrjátíu manns í austurhluta landsins á Aðfangadagskvöld. Tveggja starfsmanna hjálparsamakanna "Save the Children" er saknað.
Erlendar fréttaveitur hafa eftir sjónarvottum að vígamennirnir hafi ráðist inn í þorpið, handtekið fólk og skotið að minnsta kosti þrjátíu manns til bana. Í þeim hópi voru konur og börn.
Hersveitirnar lögðu vistarverur fólksins í rúst og brenndu líkin. Karenni-mannréttindasamtökin sem starfa í Mjanmar, sem áður hét Burma, segja að tveggja starfsmanna Save The Children sé saknað.
Talsmenn stjórnarhersins segjast hafa drepið skæruliða á þessu svæði en neita drápum á almennum borgurum. Fjöldi manns hefur flúið skálmöldina í landinu eftir að herinn náði völdum í febrúar.
Hjálparsamtök pólitískra fanga í Mjanmar segir að eitt þúsund þrjúhundruð sjötíu og fimm hafi fallið í átökum við stjórnarherinn og rúmlega ellefu þúsund manns hafi verið teknir höndum. Í þeim hópi er Aung San Suu Kyi en flokkur hennar sigraði í kosningum í fyrra. Margir samflokksmenn hennar eru í hópi þeirra sem hersveitir stjórnarhersins hafa handtekið.
Sveitir stjórnarhersins í Mjanmar eru sagðar hafa myrt rúmlega þrjátíu manns í austurhluta landsins á Aðfangadagskvöld